Man van Kaapse Vlakte vas oor Mandrax, ammunisie | Netwerk24
Deur Ané Van Zyl 17 Mei 2019 15:44
’n 29-jarige man van Malawi-kamp naby Bishop Lavis op die Kaapse Vlakte is Vrydag in hegtenis geneem vir die besit van dwelms ter waarde van R75 000, asook die besit van vermoedelik gesteelde goedere en die onwettige besit van ammunisie.
Kapt. FC van Wyk sê die polisie het inligting ontvang oor die gesteelde goedere en dwelms en daar is toe op die huis toegeslaan.
“1 530 Mandrax-tablette met ’n geraamde straatwaarde van R75 000 is gevind,” sê van Wyk.
“Daar is ook 576 patrone, vyf tweerigting-handradio’s en verskeie selfone in die man se besit gevind wat moontlik aan voorvalle van diefstal gekoppel kan word.”
Die man sal Maandag in die landdroshof in Goodwood verskyn.
Die Mandrax-tablette wat in die verdagte se besit gevind is.
Die ammunisie wat by die man gevind is.
Meer oor: Kaapse Vlakte | Klopjag | Dwelms | Mandrax
Doeane het besige boekjaar agter rug